paragraph_text: Ime Emilia-Romagna ima korijene u starom Rimu. Emilia vuče korijen riječi od via Emilia, važne ceste u doba Rimskog Carstva koja još uvijek povezuje Piacenzu s Riminijem. Romagna je iskrivljeni oblik od Romània, kada je Ravenna bila glavni grad talijanskog dijela bizantskog imperija. Langobardi su po službenom nazivu carstva nazvali i okolno područje.